༤༤༧༽༄། ། གསལ་ལ་མི་གཡོ་མ་ཡེངས་བཞག་ཅེས་པ་གཅེས་པའི་སྙིང་པོ་རིན་ཆེན་མཛོད། ། »» ཨོཾ་སྭསྟི། ཞལ་སྔ་ནས་ཀྱི་མན་ངགབདེན་པའི་བྱིན་རླབས་རྣམ་པ་ལྔ་དང་ལྡན་པར་བྱས་ནས། ཡི་དམ་ལྷ་གཅིག་པུ། མར་མེ་རླུང་གིས་མི་བསྐྱོད་པ་ལྟར། ། གསལ་ལ་མི་གཡོ་མ་ཡེངས་བཞག། བྱིང་དང་རྨུགས་དང་གཉིད་བྱུང་ན། ། འཕགས་པ་བྱེ་བ་ཉི་ཤུ་པའི། ། རྣམ་པར་ཐར་པའི་རྗེས་སུ་བསླབ། ། རྒོད་དང་རྟོག་པའི་རྗེས་འབྲངས་ཤིང་། ། རང་གི་རང་ཉིད་མ་ཆུན་ན། ། རྣལ་འབྱོར་དབང་ཕྱུག་བྷུ་སུ་ཀུས། ། ཉེས་པའི་སྐྱོན་རྣམས་ཚར་གཅད་བྱ། ། ལུས་སེམས་ཆ་མཉམ་གནས་གྱུར་ན། ། སྟོན་པ་བྱང་ཆུབ་ཤིང་དྲུང་དུ། ། བཞུགས་ནས་བྱང་ཆུབ་བརྙེས་པ་ཡི། ། འཁྲུལ་འཁོར་དེ་ལྟར་གོམས་པར་བྱ། ། འགྲོ་བའི་མགོན་པོ་ཆོས་ཀྱི་རྗེས། ། འདུས་བྱས་ཐམས་ཅད་མི་རྟག་གསུངས། ། མི་རྟག་རྟག་པར་འདོད་པ་ཡིས། ། བདག་ཏུ་འཛིན་པའི་དབང་སོང་བས། ། ངས་འདི་བྱས་ཞེས་འདག་སྦྱར་དང་། ། ཆུར་འཇུག་མེད་འཇུག་གཡང་ས་ཡི། ། བརྟུལ་ཞུགས་འཛིན་པའི་མུ་སྟེགས་པ། ། སྟོན་པའི་ཐབས་དང་བྲལ་བ་རྣམས། ། ཤེས་རབ་ཏིང་འཛིན་ཇི་ལྟར་སྐྱེ། ། ཐབས་དང་ཤེས་རབ་ག་ལ་རྙེད། ། མཁས་པ་རྣམ་གསུམ་ཤེས་བྱས་ནས། ། ཏིང་འཛིན་དབྱེ་བ་སྣ་ཚོགས་ཀྱིས། ། གནས་སྐབས་མཐར་ཐུག་ཡོན་ཏན་བསྐྱེད། ། སྐྱོན་རྣམས་སེལ་བར་ཐུགས་ལ་ཞོག། གཅེས་པའི་སྙིང་པོ་རིན་ཆེན་མཛོད། ། བསྟན་ཆོས་འདིའི་མིང་ཡིན་ནོ། ། ། །««